P2P (s ang. Peer-to-peer - rōwny s rōwnym) – model kōmunikacyje we kōmputrowym necu, kery gwarantuje ôbydwu zajtōm rōwnorzyndne prowa (na ôpy do modela klijent-serwer). We necach P2P kożdy kōmputer moge we jednym czasie być klijyntym a serwerym. We nojbarzi popularnyj implymyntacyji modela P2P, kerōm sōm programy do miyniynio ze plikōma we Internecu kożdy wynzeł neca (kōmputer użytkownika) uodgrywo rola serwera przijmujōnc kuplowanio ôd inkszch użytkownikōw jakigo neca, a tyż klijynta, kej pobiyro dane s inkszych machinōw kere dziołajōm we jednym necu. Pōmiana danych je zowdy prowadzono bez pośrednictwa centralnygo serwera. Nec P2P mo płynno struktura, kero pōmiynio sie znoleżniy ôd tygo, jake kōmputry sōm we nij terozki zalogowane.